Foto's: Gestrande skip erg beskadig | Maroela Media
Die skip, die MC Smart, wat gister naby Richardsbaai gestrand het, is weens rowwe seetoestande erg beskadig.
Die skip, wat steenkool vervoer, het Maandag omstreeks 15:00 in rowwe seetoestande naby Alkantstrand gestrand nadat dit vermoedelik enjinprobleme ondervind het en op 'n sandbank beland het. Lees meer hier.
Jason Strait, 'n skeepsagent, het Dinsdag aan East Coast Radio gesê die vragskip is ernstig beskadig. "As gevolg van die rowwe seetoestande het die vaartuig erge strukturele skade opgedoen," het Strait gesê. "Dit lyk of sy in die middel geknak het.".
Hy het gesê dit gaan 'n baie moeilike taak wees om die vaartuig te herstel.
"Ons gaan moet bepaal wat presies gebeur het. Owerhede sal die brandstof en diesel moet seël en van die skip verwyder, en dan sit hulle nog met die probleem van die 148 000 ton steenkool op die skip," het hy gesê.
Alkantstrand foto's Richardsbaai steenkool Strand vragskip
Man van Lichtenburg vermis
Hier kom weer GROOT besoedeling.Wat is dit met die skepe wat so strand? Of is dit 'onbevoegde kapteins'?